73. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 179496/3926 της 3 Αυγ./10 Σεπτ. 1979 (ΦΕΚ Β΄ 769) Περί διαδικασίας και δικαιολογητικών για την έκδοση αδείας Θήρας. Έχοντας υπόψη: 1.Τις διατάξεις του άρθρ. 262 παρ. 6 του Ν.Δ. 86/69 «περί Δασικού Κώδικος». 2.Την αριθ. 37276/2984/10.7.1969 απόφασή μας, όπως τροποποιήθηκε με τις αριθ. 47568/3789/ εγκ.148/19.9.69 και 23622/1783/29.5.70 αποφάσεις μας, σχετικά με τη διαδικασία και τα απαιτούμενα δικαιολογητικά για την έκδοση άδειας θήρας. 3.Την αριθ. 23751/1803/14.5.69 απόφασή μας, για τον καθορισμό του ατομικού βιβλιαρίου θήρας. 4.Την αριθ. 2235/79 απόφαση του Συμβουλίου της Επικρατείας για την μη υποχρεωτική εγγραφή των κυνηγών σε Κυνηγ. Συλλόγους και την απ’ αυτή απορρέουσα υποχρέωση για διευκρίνιση και καλύτερη εξυπηρέτηση τόσο των υπηρεσιακών μονάδων όσο και των κυνηγών, αποφασίζουμε: Καθορίζουμε τη διαδικασία και τα απαιτούμενα δικαιολογητικά για την έκδοση άδειας θήρας ως εξής: Ι.Α. Όσοι είναι μέλη Κυνηγετικών Συλλόγων αναγνωρισμένων από το Υπουργείο Γεωργίας και συνεργαζομένων μ’ αυτό, θα τηρήσουν την ίδια διαδικασία μέσω των Κυνηγετικών Συλλόγων. Β. Όσοι κυνηγοί δεν είναι μέλη Κυνηγετικών Συλλόγων συνεργαζομένων με το Υπουργείο Γεωργίας μπορούν να ζητήσουν άδεια θήρας από τις Δασικές Αρχές του τόπου μονίμου κατοικίας τους αφού προσκομίσουν τα κάτωθι δικαιολογητικά. α)Αίτηση προς τη Δασική Αρχή για χορήγηση άδειας θήρας. (Αντί για τη σελ. 582,401(β) Σελ. 582,401(γ) Τεύχος Θ113-Σελ.101 Γενικές Διατάξεις 17.Η.α.72-73 β)Το ατομικό βιβλιάριο θήρας (όσοι έβγαζαν προηγούμενα άδεια). Όσοι βγάζουν άδεια για πρώτη φορά και όσων τα βιβλιάρια έχουν εξαντληθεί πρέπει να προσκομίσουν νέο βιβλιάριο θήρας και δύο πρόσφατες φωτογραφίες τύπου ταυτότητος. (γ)Απόσπασμα ποινικού Μητρώου). Με την 170749/2621/4-25 Ιουν. 1980 (ΦΕΚ Β΄ 569) απόφ. Υπ. Γεωργίας, καταργείται το απόσπασμα Ποιν. Μητρώου και ορίζεται ότι: «οι κυνηγοί που για πρώτη φορά εφοδιάζονται με άδεια Κυνηγίου είτε μέσω των Κυνηγετικών Συλλόγων είτε απ’ ευθείας από της Δασικές Αρχές να προσκομίζουν πιστοποιητικό περί μη υπάρξεως δελτίου ποινικού Μητρώου το οποίο, βάσει του άρθρ. 578 Κ.Π.Δ., χορηγείται με αίτηση κάθε ενδιαφερομένου» και ότι κατά τα λοιπά ισχύει η άνω 179496/3926/3-8-79 απόφαση καθώς τροποποιήθηκε με τις 183239/ 4262/20-979 και 161419/1487/15-3-80 όμοιες. δ)Υπεύθυνη δήλωση του Νόμ. 105/1969, στην οποία θα δηλώνουν α)ότι δεν έχουν καταδικασθεί για παραβάσεις που προβλέπονται από το άρθρ. 9 Νόμ. 177/75 και για παραβάσεις του Νόμου περί θήρας και β)ότι δεν εκκρεμεί σε βάρος τους σχετική ποινική δίωξη. Το γνήσιο της υπογραφής της δηλώσεως θα βεβαιώνεται από την οικεία Αρχή (δασική, Αστυνομική, Δημοτική). ε)Τριπλότυπο εισπράξεως Δημοσίου Ταμείου για την καταβολή των τελών αδείας θήρας υπέρ του Κ.Τ.Γ.Κ. και Δασών (Κεφ. Θήρας). ΙΙ.Για όσους ζητούν άδεια θήρας για πρώτη φορά, εκτός των ανωτέρω δικ/κών πρέπει: 1)η αίτησή τους να θεωρείται από την αρμόδια Αστυνομική Αρχή του τόπου διαμονής τους περί του ότι δεν συντρέχουν λόγοι μη χορηγήσεως αδείας, 2)Πιστοποιητικό Ιατρού ότι δεν πάσχουν από σωματική αναπηρία ή ψυχικήν νόσο, που μπορεί να θέσει σε κίνδυνο την ασφάλεια τόσο του ίδιου όσο και τρίτων (κωφοί, άλαλοι, μανιακοί, παράφρονες, επιληπτικοί), 3)Βεβαίωση της αρμοδίας επιτροπής κρίσεως για την ικανότητα προς απόκτηση αδείας Θήρας. ΙΙΙ.Όλες οι άδειες Θήρας υπόκεινται σε ίδιον τέλος χαρτοσήμου 200 δραχμών (άρθρ. 18 παρ. 20 Νόμ. 12/75). Κατά τα λοιπά ισχύουν αι ανωτέρω μνημονευόμενες αποφάσεις μας. Η ισχύς της παρούσης αρχίζει από το Κυνηγετικό έτος 1979-80. Σελ. 582,402(γ) Τεύχος Θ113-Σελ.102 